Tedenski ljubezenski horoskop | 01.03. – 07.03.2021

Že ponedeljek se bo začel povsem po vaših notah. Znašli se boste v družbi osebe s katero vaju povezuje kar nekaj različnih področij, še najbolje pa se bosta ujela v humorju. Vsekakor je dobro na takšen način pričeti teden, še posebej kadar človek v nekom najde sorodno dušo. Nadaljevanje tedna bo v znamenju velikega pričakovanja, želeli si boste kar nekaj odgovorov, na katere pa boste morali čakati vse do petka ali sobote.
Preveri s koliko samskimi na ona-on se idealno ujameš!
BIK – ljubezenski horoskop

Čeprav ste znani po precej logičnem sklepanju in navadno vedno želite trdne dokaze preden reagirate, pa boste ta teden soočeni s situacijo, ki bo iz vas potegnila ugibanja. Na ta način boste presenetili svojo okolico, saj vas takšnih ni vajena. Opazili boste nekaj zbeganih obrazov in hiteli z razlago, kar pa lahko vse skupaj le še poslabša. Raje si vzemite nekaj časa zase in razmislite o prihodnosti.
Preveri s koliko samskimi na ona-on se idealno ujameš!
DVOJČKA – ljubezenski horoskop

Predvsem prisluhnite svojemu srcu, saj boste ta teden soočeni s precej srčnimi vprašanji. Čustva bodo govorila namesto vas, sogovornik pa bo na trenutke kar malce začuden. Ne glede na končni rezultat bo vaša vest čista in spanec miren. V četrtek se vam obeta srečanje, ki ni bilo v vaših načrtih, ne boste pa imeli prav nič proti. Nekaj se dogaja na vašem delovnem mestu.
Preveri s koliko samskimi na ona-on se idealno ujameš!
RAK – ljubezenski horoskop

Zelo boste zasedeni z rečmi, ki se tičejo vašega posla. Posledično ne boste mogli veliko časa nameniti za ljubezenske zadeve kar lahko določene ljudi spravi v dvom. Začnejo se porajati vprašanja, odgovorov ni in kar naenkrat ostanete sami. Morda si na nek način tega tudi želite, a kljub temu se potrudite biti na voljo vsaj osebi s katero že nekaj časa razvijata tesnejše odnose. Konec tedna bo primeren za konkreten oddih.
Preveri s koliko samskimi na ona-on se idealno ujameš!
LEV – ljubezenski horoskop

Doživeli boste nepričakovan preblisk na področju posla, ki vas bo spravil v delirij in dobro voljo. Ker boste s svojo pozitivno energijo nadvse privlačni za nasprotni spol, bodo vaše sposobnosti flirtanja še toliko bolj prišle do izraza. Naj vas ne bo strah spoznati koga novega v svojem življenju saj človek nikoli ne ve kje ga čaka ljubezen. Vas bo ta teden zagotovo obiskala.
Preveri s koliko samskimi na ona-on se idealno ujameš!
DEVICA – ljubezenski horoskop

Huh, Devicam se bo ta teden dogajalo na polno. Imeli boste občutek, da vas je nekdo posul s čarobnim prahom, ki vas je naredil izjemno privlačne. Kjerkoli se boste znašli, boste v družbi zelo lepo sprejeti. Ne čudite se novim poznanstvom, ki bodo prihajala z vseh strani. Če se ne boste ustrašili priložnosti v službi, bi utegnili konec tedna preživeti v zelo dobri družbi. Končno se stvari premikajo v smer ki si jo želite.
Preveri s koliko samskimi na ona-on se idealno ujameš!
TEHTNICA – ljubezenski horoskop

Pred vami je teden, ko morate že v ponedeljek pričeti s svojim izkazovanjem ljubezni. Čeprav ste imeli namen še malce počakati, pa bo zdaj pravi čas. Namignite nekaj malega o skupnem potovanju, bodite prijetni in simpatični, pa boste dosegli vse kar si boste želeli. Ne ponavljajte starih napak in ne pričnite pogovora v trenutku, ko vas bodo okupirale kakšne druge misli.
Preveri s koliko samskimi na ona-on se idealno ujameš!
ŠKORPIJON – ljubezenski horoskop

Morda boste imeli ta teden občutek, da vas je ljubezen malce odrinila na stran. Skušajte ga pregnati s kakšnim ogledom romantične komedije, ali pa prisluhnite prijatelju oziroma prijateljici, ki si bo od vas želela nasveta. V njem boste prepoznali rešitev za svoje trenutno stanje, kar vam bo nemudoma na usta narisalo nasmeh. Nikoli ni vse tako kot je videti na prvi pogled, zato vztrajajte čeprav se vam bo zdelo, da nima smisla.
Preveri s koliko samskimi na ona-on se idealno ujameš!
STRELEC – ljubezenski horoskop

V zadnjih dneh ste precej napredovali pri neki zadevi, ki močno vpliva na vaše ljubezensko življenje. Na začetku tedna boste v pričakovanju nekega odgovora, katerega pa kar ne bo in ne bo na spregled. Izkažite se s kakšnim ljubezenskim sporočilom, ali pa vsaj opomnite na to kako lepo vam je v družbi ljube osebe. Vsi samski boste še pred vikendom na muhi nasprotnega spola, a previdno kajti samski stan ni nujno samoumeven tudi drugi strani.
Preveri s koliko samskimi na ona-on se idealno ujameš!
KOZOROG – ljubezenski horoskop

Morda ne boste najbolj romantično razpoloženi, a se boste morali prilagoditi novi situaciji. Nekdo bo od vas pričakoval precej več čustev in simpatije, kot jih boste uspeli spraviti iz sebe. Če se ne boste zbrali dovolj hitro, boste še pred koncem tedna objokovali zamujeno priložnost. Videti je, da boste imeli opravka z nekom, ki ni pretirano potrpežljiv.

Preveri s koliko samskimi na ona-on se idealno ujameš!
VODNAR – ljubezenski horoskop

Hiteli boste in želeli, da z vami hitijo tudi drugi. Nekdo se bo še posebej trudil dohajati vaše dolge korake, a bo na neki točki enostavno obupal. Morda bo za vas videti kot, da si ne želi, a v resnici boste le preveč nepopustljivi in neprilagodljivi. Na tak način pa boste težko našli nekoga, ki vam bo kos, ali pa si sploh želel biti ob vas. Še imate čas, da se prilagodite, a ga ni več veliko.
Preveri s koliko samskimi na ona-on se idealno ujameš!
RIBI – ljubezenski horoskop

V zadnjem času ste v okolici razbrali nekaj zanimivih signalov, a določena dejanja in besede sogovornikov so vas enostavno prisilile na previdnost. V tem tednu boste morali ločiti zrno od plev in se odločiti ali ste na pravi poti ali ne. Čustva na drugi strani bodo precej močna, a tudi mešana. Ljubezen se bo mešala s sočustvovanjem, kar pa lahko prinese dvom v pravilnost končne odločitve.