Tedenski ljubezenski horoskop | 15.02. – 21.02.2021

V preteklem vikendu je prišlo do nekaterih dogodkov, ki utegnejo močno razburkati vaše življenje. Zanimivo je morda to, da gre lahko za pozitivno razburkanje, ali pa morda malce manj prijetno. Vse je odvisno od vašega trenutnega statusa in odločitev, ki ste jih pred kratkim sprejeli. Na vsak način, pa boste morali krmariti med ovirami in se sproti prilagajati svoje nadaljnje odločitve.
Preveri s koliko samskimi na ona-on se idealno ujameš!
BIK – ljubezenski horoskop

V prvi polovici tega tedna boste doživeli pravo razodetje ljubezni. Usoda vam bo na pot poslala znak, ki ga ne boste mogli spregledati. V drugi polovici tedna boste veliko časa namenili razmišljanju o tem kako se odločiti. Pri tem bodite pozorni na čas, ki bo tekel precej hitreje kot bi si želeli. Nasproti vas bo oseba, ki ne bo imela tako veliko potrpljenja kot vi.
Preveri s koliko samskimi na ona-on se idealno ujameš!
DVOJČKA – ljubezenski horoskop

Zapletli se boste v nepotrebne težave. Te bodo izvirale iz naslova financ, ki se bodo usodno prepletle z vašim ljubezenskim življenjem. Ste pred kratkim storili nekaj kar sedaj obžalujete? Povejte to na glas in se za napako opravičite. Denar ni vse na tem svetu in nikakor ne sme vplivati na vaše srčne odločitve. Partner bo razumevajoč, a zgolj do neke mere.
Preveri s koliko samskimi na ona-on se idealno ujameš!
RAK – ljubezenski horoskop

Imeli boste priložnost druženja z nadvse prijetno osebo, ki pa bo kmalu pokazala, da si želi več kot zgolj prijateljstvo. Ste v obdobju, ko nekako ne želite “na glavo” v novo ljubezensko zvezo, čeprav si globoko v srcu želite nekoga ob sebi. Morda bo vse skupaj nekoliko preveč intenzivno za vas, a nikakor si povsem ne zaprite vrat. Razumeli vas bodo, hkrati pa nakazali, da potrpežljivost ni njihova najboljša vrlina.
Preveri s koliko samskimi na ona-on se idealno ujameš!
LEV – ljubezenski horoskop

Čeprav navadno blestite na področju komunikacije, pa se boste znašli v situaciji, ki vas bo pustila brez besed. Samski Levi boste naleteli na angela v človeški podobi zaradi katerega boste pozabili dihati. Le še ena besedica in vaše srce bo oddano. Že dolgo se niste počutili tako kot se boste ta teden. Bodite pozorni na to, da vas v preveliki želji ne bi zaneslo na teren, ki vam sicer ni domač.
Preveri s koliko samskimi na ona-on se idealno ujameš!
DEVICA – ljubezenski horoskop

Morda sebe nimate za osebo, ki bi bila avanturističnih misli, kar pa ne pomeni, da vas nek dogodek ne bi mogel napeljati na to. V drugi polovici tedna boste vsekakor pod velikim pritiskom, saj boste morali posredovati v sporu med možgani in srcem. Pamet in izkušnje vam bodo govorili eno, srce pa nekaj povsem drugega. Nevarno vas bo vleklo v neznane vode. Še pred vikendom boste z vsem na jasnem in takrat bo čas za ocenjevanje zadnjih potez.
Preveri s koliko samskimi na ona-on se idealno ujameš!
TEHTNICA – ljubezenski horoskop

Dobesedno žareli boste, za kar bo poskrbel nekdo na vašem delovnem mestu. Kar iskrilo se bo, v zraku pa bo ves čas prisotna neka posebna energija. Pred končno odločitvijo vseeno dobro razmislite, ali je to tisto kar želite. Včasih človek v določenem trenutku sledi svojim občutkom, ki pa niso vedno najboljši za nadaljevanje zgodbe, ki se imenuje “življenje”. Ljubezen je skrivnostna stvar, pa čeprav včasih tako zelo očitna.
Preveri s koliko samskimi na ona-on se idealno ujameš!
ŠKORPIJON – ljubezenski horoskop

Na trenutke ste zares romantično bitje, ki si z vsem srcem želi nekoga s katerim bi se skupaj utapljala v ljubezni. Ta teden bo nadvse romantičen, poln nekih skritih izzivov in namigov, ki bodo občasno prihajali do vas. Precej boste razmišljali o svojem ljubezenskem življenju in videti je, da se boste na neki točki sredi tedna znašli v veliki dilemi. Zaupajte vase in se odločite tako kot menite, da bi bilo najboljše za vas.
Preveri s koliko samskimi na ona-on se idealno ujameš!
STRELEC – ljubezenski horoskop

Morda se tega sploh ne boste zavedali, a na okolico boste delovali sila skrivnostno. Prav to pa bo ljudi okoli vas še posebej pritegnilo in jim dalo misliti. Nekdo s katerim se redno srečujeta (morda v službi, trgovini, …) se vam bo nepričakovano približal z nekim predlogom. Ta vam bo na ustnice prinesel nasmešek, ki pa ga boste želeli skriti. Vaša sramežljivost bo ključ za nadaljevanje prikupne zgodbe, ki se lahko razvije v nekaj zares lepega.
Preveri s koliko samskimi na ona-on se idealno ujameš!
KOZOROG – ljubezenski horoskop

Najboljši nasvet tega tedna za Kozoroge bi bil, da se vsaj v ponedeljek in torek izognete vsem rečem, ki bi lahko vplivale na vaše ljubezensko življenje. Potrebnih bo namreč kar nekaj kompromisov, če boste želeli razrešiti nastalo situacijo. Za samske to pomeni reševanje službenih zadev, za tiste, ki so v fazi spoznavanja pa vsekakor drugačna komunikacija, sicer se vam obetajo velike težave.

Preveri s koliko samskimi na ona-on se idealno ujameš!
VODNAR – ljubezenski horoskop

Vodnarji pozor! V vaše življenje je pred kratkim vstopila oseba s katero vaju druži kar nekaj točk v življenju. Morda sta postala celo par, oziroma vsaj nekdo od vaju razmišlja v tej smeri. Ta teden se bo med vaju skušala vriniti tretja oseba, ki bo v vajinem omahovanju videla svojo priložnost. Bodite zelo previdni pri naslednjih korakih in zapomnite si, ljubezenski trikotnik vedno prinaša težave.
Preveri s koliko samskimi na ona-on se idealno ujameš!
RIBI – ljubezenski horoskop

Ko nekdo v sebi skriva pomembne reči, je to videti tudi navzven. Preko pogleda, gibov, govorice in izbire besed v pogovoru. Prav to boste začutili, ko se boste pogovarjali z osebo, ki vam je močno pri srcu. Čeprav boste nadvse radovedni pa skušajte biti potrpežljivi. Sčasoma bodo odgovori začeli prihajati sami od sebe. V nasprotnem primeru lahko s pritiski povzročite več škode kot koristi.